title: Komisijas Īstenošanas regula (ES) 2018/327 (2018. gada 5. marts) par atļauju no Trichoderma citrinoviride Bisset (IMI SD135) iegūtas endo-1,4-beta-ksilanāzes (EC 3.2.1.8) preparātu lietot par barības piedevu karpām (atļaujas turētājs Huvepharma NV) (Dokuments attiecas uz EEZ. )

text:
                  6.3.2018

                  LV

                  Eiropas Savienības Oficiālais Vēstnesis

                  L 63/7

            KOMISIJAS ĪSTENOŠANAS REGULA (ES) 2018/327
      (2018. gada 5. marts)
      par atļauju no Trichoderma citrinoviride Bisset (IMI SD135) iegūtas endo-1,4-beta-ksilanāzes (EC 3.2.1.8) preparātu lietot par barības piedevu karpām (atļaujas turētājs Huvepharma NV)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu tika iesniegts pieteikums, kurā lūgts atļaut izmantot no Trichoderma citrinoviride Bisset (IMI SD135) iegūtas endo-1,4-beta-ksilanāzes (EC 3.2.1.8) preparātu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (3)

                  Minētais pieteikums attiecas uz atļauju no Trichoderma citrinoviride Bisset (IMI SD135) iegūtas endo-1,4-beta-ksilanāzes (EC 3.2.1.8) preparātu, ko paredzēts klasificēt piedevu kategorijā “zootehniskās piedevas”, lietot par karpām paredzētu barības piedevu.

                  (4)

                  Šo preparātu ar Komisijas Īstenošanas regulu (ES) 2015/1043 (2) jau tika atļauts desmit gadus izmantot par barības piedevu gaļas cāļiem, gaļas tītariem, dējējvistām, mazāk izplatītu sugu gaļas mājputniem un dējējmājputniem, atšķirtiem sivēniem un nobarojamām cūkām, bet ar Komisijas Īstenošanas regulu (ES) 2017/1906 (3) – dējējvistu cāļiem un mazāk izplatītu sugu dējējmājputniem.

                  (5)

                  Eiropas Pārtikas nekaitīguma iestāde (“Iestāde”) 2017. gada 6. jūlija atzinumā (4) secināja, ka, ievērojot piedāvātos lietošanas nosacījumus, no Trichoderma citrinoviride Bisset (IMI SD135) iegūtas endo-1,4-beta-ksilanāzes (EC 3.2.1.8) preparātam nav nelabvēlīgas ietekmes uz dzīvnieku veselību, cilvēka veselību vai vidi. Iestāde secināja, ka šī piedeva uzskatāma par iedarbīgu karpu zootehnisko rādītāju uzlabošanā. Iestāde uzskata, ka nav vajadzīgas īpašas prasības veikt uzraudzību pēc preparāta laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (6)

                  No Trichoderma citrinoviride Bisset (IMI SD135) iegūtas endo-1,4-beta-ksilanāzes (EC 3.2.1.8) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.

                  (7)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pielikumā specificēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot par piedevu dzīvnieku ēdināšanā saskaņā ar minētajā pielikumā ietvertajiem nosacījumiem.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 5. martā

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Komisijas 2015. gada 30. jūnija Īstenošanas regula (ES) 2015/1043, ar kuru atļauj lietot no Trichoderma citrinoviride Bisset (IM SD135) iegūtas endo-1,4-beta-ksilanāzes (EC 3.2.1.8) preparātu kā barības piedevu gaļas cāļiem, gaļas tītariem, dējējvistām, atšķirtiem sivēniem, gaļas cūkām un mazāk izplatītu sugu gaļas mājputniem un dējējmājputniem un groza Regulu (EK) Nr. 2148/2004, (EK) Nr. 828/2007 un (EK) Nr. 322/2009 (atļaujas turētājs Huvepharma NV) (OV L 167, 1.7.2015., 63. lpp.).

         (3)  Komisijas 2017. gada 18. oktobra Īstenošanas regula (ES) 2017/1906 par atļauju no Trichoderma citrinoviride Bisset (IM SD135) iegūtas endo-1,4-beta-ksilanāzes (EC 3.2.1.8) preparātu izmantot par barības piedevu dējējvistu cāļiem un mazāk izplatītu sugu dējējmājputniem (atļaujas turētājs Huvepharma NV) (OV L 269, 19.10.2017., 33. lpp.).

         (4)  EFSA Journal 2017; 15(7):4942.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     Aktīvās vienības uz kg kompleksās barības ar mitruma saturu 12 %

                        Kategorija: “zootehniskās piedevas”. Funkcionālā grupa: “gremošanas veicinātāji”

                     4a1617

                        Huvepharma NV

                     endo-1,4-beta-ksilanāze
                     EC 3.2.1.8

                        Piedevas sastāvs

                     No Trichoderma citrinoviride Bisset (IMI SD135) iegūtas endo-1,4-beta-ksilanāzes (EC 3.2.1.8) preparāts ar minimālo aktivitāti 6 000  EPU (1)/g
                     (cietā un šķidrā formā)

                        Aktīvās vielas raksturojums

                     No Trichoderma citrinoviride Bisset (IMI SD135) iegūta endo-1,4-beta-ksilanāze (EC 3.2.1.8)

                        Analītiskā metode
                         (2)

                     Endo-1,4-beta-ksilanāzes aktivitātes noteikšanai:
                     kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,4-β-ksilanāze izdala no kviešu arabinoksilāna substrātiem, kas sašūti ar azurīnu.

                     Karpas

                     —

                     1 050  EPU

                                 1.

                                 Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                 2.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt šādu vielu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu, acu un ādas aizsarglīdzekļus.

                     26.3.2028.

            (1)  1 EPU ir fermenta daudzums, kas no auzu pelavu ksilāna pie pH 4,7 un 50 °C vienā minūtē izdala 0,0083 μmol reducējošo cukuru (ksilozes ekvivalentos).

            (2)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2018/347 (2018. gada 5. marts), ar ko Saccharomyces cerevisiae CNCM I-1079 preparātu atļauj lietot par barības piedevu sivēniem un sivēnmātēm un ar ko groza Regulu (EK) Nr. 1847/2003 un (EK) Nr. 2036/2005 (atļaujas turētājs Danstar Ferment AG, ko pārstāv Lallemand SAS) (Dokuments attiecas uz EEZ. )

text:
                  9.3.2018

                  LV

                  Eiropas Savienības Oficiālais Vēstnesis

                  L 67/21

            KOMISIJAS ĪSTENOŠANAS REGULA (ES) 2018/347
      (2018. gada 5. marts),
      ar ko Saccharomyces cerevisiae CNCM I-1079 preparātu atļauj lietot par barības piedevu sivēniem un sivēnmātēm un ar ko groza Regulu (EK) Nr. 1847/2003 un (EK) Nr. 2036/2005 (atļaujas turētājs Danstar Ferment AG, ko pārstāv Lallemand SAS)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                  (2)

                     Saccharomyces cerevisiae CNCM I-1079 preparātu ar Komisijas Regulu (EK) Nr. 1847/2003 (3) uz neierobežotu laiku atļāva lietot par barības piedevu sivēniem un ar Komisijas Regulu (EK) Nr. 2036/2005 (4) – sivēnmātēm. Pēc tam saskaņā ar Regulas (EK) Nr. 1831/2003 10. panta 1. punktu minēto piedevu kā esošu barības līdzekli iekļāva Lopbarības piedevu reģistrā.

                  (3)

                  Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums, kurā lūgts atkārtoti izvērtēt Saccharomyces cerevisiae CNCM I-1079 preparātu kā barības piedevu sivēnmātēm un sivēniem. Pieteikuma iesniedzējs lūdza minēto piedevu klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (4)

                  Eiropas Pārtikas nekaitīguma iestāde (“Iestāde”) 2016. gada 20. aprīļa un 2017. gada 4. jūlija (5) atzinumā secināja, ka ar piedāvātajiem lietošanas nosacījumiem Saccharomyces cerevisiae CNCM I-1079 preparātam nav nelabvēlīgas ietekmes uz dzīvnieku veselību, cilvēka veselību vai vidi. Iestāde turklāt secināja, ka minētā piedeva ir efektīva sivēnmāšu barībā, lai panāktu labvēlīgu ietekmi uz zīdāmiem sivēniem, un atšķirtu sivēnu barībā, lai būtiski uzlabotu to barošanas efektivitātes koeficientu. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (5)

                     Saccharomyces cerevisiae CNCM I-1079 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot atbilstīgi šīs regulas pielikumam.

                  (6)

                  Attiecīgi būtu jāgroza Regula (EK) Nr. 1847/2003 un Regula (EK) Nr. 2036/2005.

                  (7)

                  Nekaitīguma apsvērumi neprasa atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                  (8)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Atļauja
      Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts izmantot par piedevu dzīvnieku ēdināšanā, ievērojot minētajā pielikumā izklāstītos nosacījumus.
      2. pants
      Grozījums Regulā (EK) Nr. 1847/2003
      Regulu (EK) Nr. 1847/2003 groza šādi:

                  1)

                  regulas 2. pantu svītro;

                  2)

                  regulas II pielikumu svītro.

            3. pants
      Grozījums Regulā (EK) Nr. 2036/2005
      Regulas (EK) Nr. 2036/2005 I pielikumā ierakstu E1703 svītro.
      4. pants
      Pārejas pasākumi
      Pielikumā specificēto preparātu un šo preparātu saturošu barību, kas ražoti un marķēti pirms 2018. gada 29. septembra saskaņā ar noteikumiem, kuri bija piemērojami pirms 2018. gada 29. marta, arī turpmāk drīkst laist tirgū un lietot, līdz beidzas esošie krājumi.
      5. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 5. martā

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Padomes 1970. gada 23. novembra Direktīva par barības piedevām (OV L 270, 14.12.1970., 1. lpp.).

         (3)  Komisijas 2003. gada 20. oktobra Regula (EK) Nr. 1847/2003 par pagaidu atļaujas došanu jaunam piedevas izmantošanas veidam un pastāvīgas atļaujas došanu jau atļautas piedevas izmantošanai dzīvnieku barībā (OV L 269, 21.10.2003., 3. lpp.).

         (4)  Komisijas 2005. gada 14. decembra Regula (EK) Nr. 2036/2005 par pastāvīgu atļauju izmantot konkrētas piedevas dzīvnieku barībā un pagaidu atļauju tādu piedevu jaunam izmantošanas veidam, kuras jau ir atļauts izmantot dzīvnieku barībā (OV L 328, 15.12.2005., 13. lpp.).

         (5)  EFSA Journal 2016;14(6):4478 un EFSA Journal 2017;15(7):4932.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     KVV uz kg kompleksās barības ar mitruma saturu 12 %

                        Kategorija: zootehniskās piedevas. Funkcionālā grupa: zarnu floras stabilizatori

                     4d1703

                        Danstar Ferment AG, ko pārstāv Lallemand SAS

                        Saccharomyces cerevisiae CNCM I-1079

                        Piedevas sastāvs

                        Saccharomyces cerevisiae CNCM I-1079 preparāts, kas satur vismaz

                                 —

                                 1 × 1010 KVV/g piedevas (apvalkotā veidā);

                                 —

                                 2 × 1010 KVV/g piedevas (neapvalkotā veidā).

                        Aktīvās vielas raksturojums

                     Dzīvotspējīgas Saccharomyces cerevisiae CNCM I-1079 šūnas

                        Analītiskā metode
                         (1)

                     Skaitīšana: Petri trauciņa un iejaukuma metode, kurā izmanto rauga ekstrakta – dekstrozes – hloramfenikola agaru (EN15789:2009).
                     Identificēšana: polimerāzes ķēdes reakcijas (PĶR) metode (15790:2008).

                     Sivēnmātes
                     Atšķirti sivēni

                     —

                     1 × 109

                     —

                                 1.

                                 Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                 2.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                                 3.

                                 Izmantošanai sivēnmāšu barībā, lai panāktu labvēlīgu ietekmi uz zīdāmiem sivēniem.

                                 4.

                                 Izmantošanai atšķirtu sivēnu barībā, kuru svars nepārsniedz apmēram 35 kg.

                     2028. gada 29. marts

            (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2018/346 (2018. gada 5. marts) par atļauju Lactobacillus buchneri NRRL B-50733 preparātu lietot par barības piedevu visu sugu dzīvniekiem (Dokuments attiecas uz EEZ. )

text:
                  9.3.2018

                  LV

                  Eiropas Savienības Oficiālais Vēstnesis

                  L 67/18

            KOMISIJAS ĪSTENOŠANAS REGULA (ES) 2018/346
      (2018. gada 5. marts)
      par atļauju Lactobacillus buchneri NRRL B-50733 preparātu lietot par barības piedevu visu sugu dzīvniekiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu ir ticis iesniegts pieteikums, lai saņemtu atļauju Lactobacillus buchneri NRRL B-50733 preparātam. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (3)

                  Pieteikums attiecas uz atļauju Lactobacillus buchneri NRRL B-50733 preparātu lietot par barības piedevu visu sugu dzīvniekiem, un to prasīts klasificēt piedevu kategorijā “tehnoloģiskās piedevas”.

                  (4)

                  Eiropas Pārtikas nekaitīguma iestāde (“Iestāde”) 2017. gada 4. jūlija atzinumā (2) secināja, ka ar piedāvātajiem lietošanas nosacījumiem Lactobacillus buchneri NRRL B-50733 preparātam nav nelabvēlīgas ietekmes uz dzīvnieku veselību, cilvēka veselību vai vidi. Iestāde turklāt secināja, ka attiecīgais preparāts var uzlabot tādas skābbarības ražošanu, kas iegūta no viegli, mēreni grūti un grūti ieskābējamiem lopbarības materiāliem. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā verificēja arī ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (5)

                     Lactobacillus buchneri NRRL B-50733 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā norādīts šīs regulas pielikumā.

                  (6)

                  Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pielikumā specificēto preparātu, kas iekļauts piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts lietot par piedevu dzīvnieku ēdināšanā, ievērojot minētajā pielikumā izklāstītos nosacījumus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 5. martā

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  EFSA Journal 2017; 15(7):4934.

         PIELIKUMS

                     Piedevas identifikācijas numurs

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     Piedevas KVV uz kg svaiga materiāla

                        Tehnoloģiskās piedevas: skābbarības piedevas

                     1k20758

                        Lactobacillus buchneri NRRL B-50733

                        Piedevas sastāvs

                        Lactobacillus buchneri NRRL B-50733 preparāts, kas satur vismaz 1 × 1010 KVV/g piedevas.

                        Aktīvās vielas raksturojums

                     Dzīvotspējīgas Lactobacillus buchneri NRRL B-50733 šūnas

                        Analītiskā metode
                         (1)

                     Skaitīšana barības piedevā: Petri trauciņa un uztriepuma metode, izmantojot MRS agaru (EN 15787).
                     Barības piedevas identifikācija: pulsa lauka gela elektroforēze (PFGE).

                     Visu sugu dzīvnieki

                     —

                     —

                     —

                                 1.

                                 Piedevas un premiksa lietošanas norādījumos norāda glabāšanas nosacījumus.

                                 2.

                                    Lactobacillus buchneri NRRL B-50733 minimālais saturs, ja to nekombinē ar citiem mikroorganismiem, ko lieto kā skābbarības piedevas: 1 × 108 KVV/kg svaiga materiāla.

                                 3.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                     2028. gada 29. marts

            (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Padomes Īstenošanas regula (ES) 2018/566 (2018. gada 12. aprīlis), ar kuru īsteno 9. pantu Regulā (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku

text:
               13.4.2018

               LV

               Eiropas Savienības Oficiālais Vēstnesis

               L 95/9

         PADOMES ĪSTENOŠANAS REGULA (ES) 2018/566
   (2018. gada 12. aprīlis),
   ar kuru īsteno 9. pantu Regulā (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 1183/2005 (2005. gada 18. jūlijs), ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku (1), un jo īpaši tās 9. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               2005. gada 18. jūlijā Padome pieņēma Regulu (EK) Nr. 1183/2005.

               (2)

               Ir pārskatīti Regulas (EK) Nr. 1183/2005 2.b pantā noteiktie autonomie ierobežojošie pasākumi, tādēļ būtu jāgroza ar divām personām saistītie paskaidrojuma raksti.

               (3)

               Tāpēc būtu attiecīgi jāgroza Regulas (EK) Nr. 1183/2005 Ia pielikums,

         IR PIEŅĒMUSI ŠO REGULU.
   1. pants
   Ar šo Regulas (EK) Nr. 1183/2005 Ia pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2018. gada 12. aprīlī

            Padomes vārdā –

            priekšsēdētājs

         T. DONCHEV

      (1)  OV L 193, 23.7.2005., 1. lpp.

      PIELIKUMS
      Ierakstus par turpmāk uzskaitītajām personām aizstāj ar šādiem ierakstiem:

                     “10.

                        Alex Kande Mupompa, bijušais Kasai Central provinces gubernators

                     jeb Alexandre Kande Mupomba; Kande-Mupompa.
                     Dzimšanas datums: 23.9.1950.
                     Dzimšanas vieta: Kananga (KDR).
                     KDR pases numurs: OP 0024910 (derīguma termiņš: 21.3.2016. līdz 20.3.2021.).
                     Adrese: Messidorlaan 217/25, 1180 Uccle, Beļģija
                     KDR un Beļģijas valstspiederības.

                     Kā Kasai Central provinces gubernators līdz 2017. gada oktobrim Alex Kande Mupompa ir bijis atbildīgs par nesamērīgo spēka pielietošanu, vardarbīgajām represijām un ārpustiesas slepkavībām, ko no 2016. gada augusta Kasai Central izdara drošības spēki un Kongo valsts policija (PNC), tostarp par nogalināšanas gadījumiem Dibaya teritorijā 2017. gada februārī.
                     Tādējādi Alex Kande Mupompa bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi.

                     29.5.2017.

                     12.

                        Lambert Mende, saziņas un plašsaziņas līdzekļu ministrs un valdības runaspersona

                     jeb Lambert Mende Omalanga.
                     Dzimšanas datums: 11.2.1953. Dzimšanas vieta: Okolo (KDR).
                     Diplomātiskās pases numurs: DB0001939 (izdota: 4.5.2017., derīga līdz 3.5.2022.).
                     KDR valstspiederīgais.

                     Kā saziņas un plašsaziņas līdzekļu ministrs kopš 2008. gada Lambert Mende ir atbildīgs par KDR īstenoto represīvo plašsaziņas līdzekļu politiku, kura pārkāpj tiesības uz vārda un informācijas brīvību un apdraud uz vienprātību balstītu, miermīlīgu risinājumu virzībā uz vēlēšanām KDR. 2016. gada 12. novembrī viņš pieņēma dekrētu, ar ko tiek ierobežotas ārvalstu plašsaziņas līdzekļu iespējas veikt apraidi KDR.
                     Pārkāpjot politisko vienošanos, kas 2016. gada 31. decembrī tika panākta starp prezidenta vairākuma un opozīcijas partijām, vairākus mēnešus bija pārtraukta vairāku plašsaziņas līdzekļu apraide.
                     Tādējādi kā saziņas un plašsaziņas līdzekļu ministrs Lambert Mende ir atbildīgs par to, ka tiek kavēta uz vienprātību balstīta, miermīlīga risinājuma panākšana virzībā uz vēlēšanām KDR, tostarp īstenojot vardarbības aktus, represijas vai kūdot uz vardarbību, vai graujot tiesiskumu.

                     29.5.2017.”


title: Komisijas Īstenošanas regula (ES) 2018/1032 (2018. gada 20. jūlijs), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu plašāk lietot mikroaļģu Schizochytrium sp. eļļu un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
               23.7.2018

               LV

               Eiropas Savienības Oficiālais Vēstnesis

               L 185/9

         KOMISIJAS ĪSTENOŠANAS REGULA (ES) 2018/1032
   (2018. gada 20. jūlijs),
   ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu plašāk lietot mikroaļģu Schizochytrium sp. eļļu un groza Komisijas Īstenošanas regulu (ES) 2017/2470
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
   tā kā:

               (1)

               Regulā (ES) 2015/2283 paredzēts, ka Savienībā drīkst tirgū laist tikai tādus jaunos pārtikas produktus, kas ir atļauti un iekļauti Savienības sarakstā.

               (2)

               Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

               (3)

               Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

               (4)

               Komisijas Īstenošanas lēmums (ES) Nr. 463/2014 (3) atbilstoši Eiropas Parlamenta un Padomes Regulai (EK) Nr. 258/97 (4), kas attiecas uz jauniem pārtikas produktiem un jaunām pārtikas produktu sastāvdaļām, atļāva laist tirgū mikroaļģu Schizochytrium sp. eļļu, kas satur dokozaheksaēnskābi (“DHA”), kā jaunu pārtikas produktu sastāvdaļu izmantošanai konkrētā pārtikā, pārtikas produktos, ko paredzēts izmantot svara samazināšanas diētām ar samazinātu enerģētisko vērtību, īpašiem medicīniskiem nolūkiem paredzētai diētiskajai pārtikai, citiem īpašas diētas pārtikas produktiem, kas definēti Eiropas Parlamenta un Padomes Direktīvā 2009/39/EK (5) (izņemot maisījumus zīdaiņiem un papildu ēdināšanas maisījumus zīdaiņiem), un uztura bagātinātājos.

               (5)

               Komisijas Īstenošanas lēmums (ES) 2015/545 (6) atbilstoši Regulai (EK) Nr. 258/97 atļāva laist tirgū cita mikroaļģu Schizochytrium sp. celma (ATCC PTA 9695) eļļu, kas satur dokozaheksaēnskābi (“DHA”), kā jaunu pārtikas produktu sastāvdaļu izmantošanai konkrētā pārtikā, tostarp maisījumos zīdaiņiem un papildu ēdināšanas maisījumos zīdaiņiem, apstrādātu graudaugu pārtikā un bērnu pārtikā zīdaiņiem un maziem bērniem.

               (6)

               2016. gada 21. novembrī uzņēmums “Mara Renewables Corporation” Apvienotās Karalistes kompetentajai iestādei iesniedza pieprasījumu paplašināt no cita celma iegūtas mikroaļģu Schizochytrium sp. (T18 celma) eļļas lietojumu Regulas (EK) Nr. 258/97 1. panta 2. punkta d) apakšpunkta nozīmē. Pieteikumā tika lūgts izmantot eļļu no šā Schizochytrium sp. T18 celma visos pārtikas produktos, kas atļauti ar Komisijas Īstenošanas lēmumu (ES) Nr. 463/2014 un (ES) 2015/545, un paplašināt tās lietojumu, ietverot augļu un dārzeņu biezeņus.

               (7)

               2017. gada 10. janvārī uzņēmums “Mara Renewables Corporation” paziņoja Komisijai, ka tas saskaņā ar Regulas (EK) Nr. 258/97 5. pantu jauno pārtikas produkta sastāvdaļu “Schizochytrium sp. eļļa”, kas iegūta no T18 celma, laiž Savienības tirgū. Uzņēmums bija paredzējis šo jauno pārtikas produktu sastāvdaļu lietot visos iepriekš ar Komisijas Īstenošanas lēmumu (ES) Nr. 463/2014 atļautajos pārtikas produktos.

               (8)

               2017. gada 22. septembrī uzņēmums “Nutraveris” paziņoja Komisijai, ka tas saskaņā ar Regulas (EK) Nr. 258/97 5. pantu jauno pārtikas produkta sastāvdaļu “Schizochytrium sp. eļļa”, kas iegūta no T18 celma, laiž Savienības tirgū. Uzņēmums bija paredzējis šo jauno pārtikas produktu sastāvdaļu lietot visos iepriekš ar Komisijas Īstenošanas lēmumu (ES) Nr. 463/2014 un (ES) 2015/545 atļautajos pārtikas produktos.

               (9)

               2017. gada 23. oktobrī uzņēmums “BASF” paziņoja Komisijai, ka tas saskaņā ar Regulas (EK) Nr. 258/97 5. pantu jauno pārtikas produkta sastāvdaļu “Schizochytrium sp. eļļa”, kas iegūta no T18 celma, laiž Savienības tirgū. Uzņēmums bija paredzējis šo jauno pārtikas produktu sastāvdaļu lietot visos iepriekš ar Komisijas Īstenošanas lēmumu (ES) Nr. 463/2014 un (ES) 2015/545 atļautajos pārtikas produktos.

               (10)

               Saskaņā ar Regulas (ES) 2015/2283 35. panta 1. punktu ikvienu tādu pieteikumu laist Savienības tirgū jaunu pārtikas produktu, kurš iesniegts dalībvalstij saskaņā ar Eiropas Parlamenta un Padomes Regulas (EK) Nr. 258/97 4. pantu un par kuru nav pieņemts galīgais lēmums pirms 2018. gada 1. janvāra, uzskata par pieteikumu, kas iesniegts saskaņā ar Regulu (ES) 2015/2283.

               (11)

               Lai gan pieprasījums paplašināt mikroaļģu sugas Schizochytrium sp. T18 celma eļļas lietojumu dalībvalstij tika iesniegts saskaņā ar Regulas (EK) Nr. 258/97 4. pantu, pieteikums atbilst arī Regulā (ES) 2015/2283 noteiktajām prasībām.

               (12)

               2017. gada 6. oktobrī Apvienotās Karalistes kompetentā iestāde izdeva sākotnējo novērtējuma ziņojumu. Šajā ziņojumā tā secināja, ka mikroaļģu Schizochytrium sp. T18 celma eļļas lietojuma paplašināšana atbilst kritērijiem, kas attiecībā uz jauniem pārtikas produktiem noteikti Regulas (EK) Nr. 258/97 3. panta 1. punktā.

               (13)

               2017. gada 7. oktobrī Komisija sākotnējo novērtējuma ziņojumu pārsūtīja pārējām dalībvalstīm. Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā pārējās dalībvalstis sniedza komentārus, kas apstiprināja sākotnējā novērtējuma secinājumus.

               (14)

               Sākotnējā ziņojuma secinājumi ir pietiekams pamats secinājumam, ka no mikroaļģu Schizochytrium sp. T18 celma iegūtas eļļas lietojuma paplašināšana atbilst Regulas (ES) 2015/2283 12. panta 1. punkta noteikumiem.

               (15)

               Eiropas Parlamenta un Padomes Regula (ES) Nr. 1308/2013 (7), ar ko izveido lauksaimniecības produktu tirgu kopīgu organizāciju, nosaka prasības lauksaimniecības produktiem, jo īpaši pienam un piena produktiem. No mikroaļģu Schizochytrium sp. T18 celma iegūtas eļļas, kas bagāta ar DHA, lietojuma paplašināšana būtu jāatļauj, neskarot minētās regulas normas.

               (16)

               Eiropas Parlamenta un Padomes Direktīva 2002/46/EK (8) nosaka prasības uztura bagātinātājiem. No mikroaļģu sugas Schizochytrium sp. T18 celma iegūtas eļļas lietojuma paplašināšana būtu jāatļauj, neskarot minētās direktīvas normas.

               (17)

               Eiropas Parlamenta un Padomes Regula (ES) Nr. 609/2013 (9) nosaka prasības attiecībā uz zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un svara kontrolei paredzētiem pilnīgiem uztura aizstājējiem. No mikroaļģu sugas Schizochytrium sp. T18 celma iegūtas eļļas lietojuma paplašināšana būtu jāatļauj, neskarot minētās regulas normas.

               (18)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Savienības atļauto jauno pārtikas produktu sarakstā, kas noteikts Regulas (ES) 2015/2283 8. pantā, ierakstu par mikroaļģu sugas Schizochytrium sp. (T18) eļļu groza, kā norādīts šīs regulas pielikumā.
   Pirmajā daļā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.
   Šajā pantā paredzētā atļauja neskar Regulas (ES) Nr. 1308/2013, Direktīvas 2002/46/EK un Regulas (ES) Nr. 609/2013 normas.
   2. pants
   Īstenošanas regulas (ES) 2017/2470 pielikumu groza saskaņā ar šīs regulas pielikumu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 20. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 327, 11.12.2015., 1. lpp.

      (2)  OV L 351, 30.12.2017., 72. lpp.

      (3)  OV L 209, 16.7.2014., 55. lpp.

      (4)  OV L 43, 14.2.1997., 1. lpp.

      (5)  OV L 124, 20.5.2009., 56. lpp.

      (6)  OV L 90, 2.4.2015., 7. lpp.

      (7)  OV L 347, 20.12.2013., 671. lpp.

      (8)  OV L 183, 12.7.2002., 51. lpp.

      (9)  OV L 181, 29.6.2013., 181. lpp.

      PIELIKUMS
      Īstenošanas regulas (ES) 2017/2470 pielikuma 1. tabulā (“Atļautie jaunie pārtikas produkti”) ierakstu “Schizochytrium sp. (T18) eļļa” aizstāj ar šādu:

                     Atļautais jaunais pārtikas produkts

                     Jaunā pārtikas produkta lietošanas nosacījumi

                     Īpašas papildu marķēšanas prasības

                     Citas prasības

                     “
                           Schizochytrium

                        sp. (T18) eļļa

                        Konkrēta pārtikas kategorija

                        Maksimālais līmenis

                     Jaunā pārtikas produkta nosaukums to saturošu pārtikas produktu marķējumā – “mikroaļģu Schizochytrium sp. eļļa””

                     Piena produkti, izņemot dzērienus uz piena bāzes

                     200 mg/100 g vai (siera produktiem) 600 mg/100 g

                     Piena produktu analogi, izņemot dzērienus

                     200 mg/100 g vai (siera produktu analogiem) 600 mg/100 g

                     Ziežamie tauki un mērces

                     600 mg/100 g

                     Brokastu pārslas

                     500 mg/100 g

                     Uztura bagātinātāji, kas atbilst definīcijai Direktīvā 2002/46/EK

                     250 mg DHA dienā visām lietotāju grupām

                     450 mg DHA dienā grūtniecēm un ar krūti barojošām sievietēm

                     Pilnīgi uztura aizstājēji svara kontrolei, kuri atbilst definīcijai Regulā (ES) Nr. 609/2013, un ēdienreizes aizstājēji svara kontrolei

                     250 mg porcijā

                     Dzērieni uz piena bāzes un līdzīgi maziem bērniem paredzēti produkti

                     200 mg/100 g

                     Pārtikas produkti, kas paredzēti intensīvas muskuļu piepūles gadījumos, īpaši sportistiem

                     Pārtikas produkti, uz kuriem atbilstoši Komisijas Īstenošanas regulas (ES) Nr. 828/2014 prasībām izvietoti paziņojumi par lipekļa neesību vai samazinātu tā klātbūtni

                     Īpašiem medicīniskiem nolūkiem paredzēta pārtika, kas atbilst definīcijai Regulā (ES) Nr. 609/2013

                     Atbilstoši to personu īpašajām uztura vajadzībām, kurām šie produkti paredzēti

                     Maizes izstrādājumi (maize, maizītes un saldie biskvīti)

                     200 mg/100 g

                     Graudu batoniņi

                     500 mg/100 g

                     Cepamie tauki

                     360 mg/100 g

                     Bezalkoholiskie dzērieni (ieskaitot piena produktu analogus un dzērienus uz piena bāzes)

                     80 mg/100 ml

                     Tādi maisījumi zīdaiņiem un papildu ēdināšanas maisījumi zīdaiņiem, kas atbilst definīcijai Regulā (ES) Nr. 609/2013

                     Saskaņā ar Regulu (ES) Nr. 609/2013

                     Zīdaiņiem un maziem bērniem paredzēta apstrādātu graudaugu pārtika un bērnu pārtika, kas atbilst definīcijai Regulā (ES) Nr. 609/2013

                     200 mg/100 g

                     Augļu/dārzeņu biezeņi

                     100 mg/100 g


title: Komisijas Īstenošanas regula (ES) 2018/1210 (2018. gada 30. augusts) par sausā vājpiena minimālo pārdošanas cenu divdesmit trešajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080

text:
                  31.8.2018

                  LV

                  Eiropas Savienības Oficiālais Vēstnesis

                  L 221/2

         KOMISIJAS ĪSTENOŠANAS REGULA (ES) 2018/1210
         (2018. gada 30. augusts)
         par sausā vājpiena minimālo pārdošanas cenu divdesmit trešajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
         ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 32. pantu,
         tā kā:

                     (1)

                     Ar Komisijas Īstenošanas regulu (ES) 2016/2080 (3) ir sākta vājpiena pulvera pārdošana konkursa procedūrā.

                     (2)

                     Pamatojoties uz piedāvājumiem, kas saņemti divdesmit trešajai konkursa kārtai, būtu jānosaka minimālā pārdošanas cena.

                     (3)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Lai pārdotu sauso vājpienu saskaņā ar konkursa procedūru, kas sākta ar Īstenošanas regulu (ES) 2016/2080, divdesmit trešajai konkursa kārtai, attiecībā uz kuru piedāvājumu iesniegšanas periods beidzās 2018. gada 28. augustā, minimālā pārdošanas cena ir 123 EUR/100 kg.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 30. augustā

                  Komisijas

                  un tās priekšsēdētāja vārdā –

                  Lauksaimniecības un lauku attīstības ģenerāldirektorāta

                  ģenerāldirektors

               Jerzy PLEWA

            (1)  OV L 347, 20.12.2013., 671. lpp.

            (2)  OV L 206, 30.7.2016., 71. lpp.

            (3)  Komisijas 2016. gada 25. novembra Regula (ES) 2016/2080, ar ko sāk vājpiena pulvera pārdošanu konkursa procedūrā (OV L 321, 29.11.2016., 45. lpp.).


title: Komisijas Īstenošanas regula (ES) 2018/1615 (2018. gada 22. oktobris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Lucanica di Picerno” (AĢIN))

text:
                  29.10.2018

                  LV

                  Eiropas Savienības Oficiālais Vēstnesis

                  L 270/1

         KOMISIJAS ĪSTENOŠANAS REGULA (ES) 2018/1615
         (2018. gada 22. oktobris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Lucanica di Picerno” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Itālijas pieteikums, kurā lūgts reģistrēt nosaukumu “Lucanica di Picerno”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Lucanica di Picerno” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Lucanica di Picerno” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 22. oktobrī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 343, 14.12.2012., 1. lpp.

            (2)  OV C 153, 2.5.2018., 15. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2018/1781 (2018. gada 16. novembris), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
                  19.11.2018

                  LV

                  Eiropas Savienības Oficiālais Vēstnesis

                  L 292/2

         KOMISIJAS ĪSTENOŠANAS REGULA (ES) 2018/1781
         (2018. gada 16. novembris),
         ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (1) un jo īpaši tās 11. panta b) punktu,
         tā kā:

                     (1)

                     Regulas (EK) Nr. 1210/2003 III pielikumā ir uzskaitītas Irākas iepriekšējās valdības valsts iestādes, sabiedrības un aģentūras, kā arī fiziskas un juridiskas personas, iestādes un organizācijas, uz kurām saskaņā ar minēto regulu attiecas tādu līdzekļu un saimniecisko resursu iesaldēšana, kas 2003. gada 22. maijā atradās ārpus Irākas.

                     (2)

                     Apvienoto Nāciju Organizācijas Drošības padomes Sankciju komiteja 2018. gada 13. novembrī nolēma svītrot vienu ierakstu to personu un organizāciju sarakstā, kurām būtu jāpiemēro līdzekļu un saimniecisko resursu iesaldēšana.

                     (3)

                     Tādēļ būtu attiecīgi jāgroza Regulas (EK) Nr. 1210/2003 III pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 1210/2003 III pielikumu groza tā, kā noteikts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 16. novembrī

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītāja

            (1)  OV L 169, 8.7.2003., 6. lpp.

            PIELIKUMS
            Padomes Regulas (EK) Nr. 1210/2003 III pielikumā svītro šādu ierakstu:

                           “104.

                           RAFIDAIN COMPANY FOR BUILDING DAMS (alias STATE ORGANIZATION FOR DAMS). Adreses: a) Saddoun St., Baghdad, Iraq; b) P.O. Box 5982, Al-Masbah, Baghdad, Iraq.”